Нови јуришни топ био је наоружан хаубицом кратке цеви 150 -{mm}- СтуХ 43 Л/12 (развијене на основу хаубице сИГ33). Хаубица је постављена у надградњу која је имала 100 -{mm}- чеони и 30 -{mm}- бочни оклоп. На првој серији није постојао отвор за митраљез са чеоне стране возила. Уместо тога, посада је располагала једним митраљезом унутар возила и по потреби могла да га користи са крова свог возила. Прва серија Брумбера имала је четири члана посаде, пунилац је у исто време био и радио оператер. Након првих борбених акција (Курска битка), уочени су поједини недостаци, тако да је октобра 1943. године решено да се изврши модернизација. Надоградња је преправљена и на њој је направљен отвор за митраљез 7,92 -{mm}- МГ 34. Хаубица 150 -{mm}- СтуХ 43 Л/12 је такође модернизована а посада је повећана на 5 члана.